ಎಲೆಯ ಮೇಲೆ ಕಲಾ ಸ್ಪರ್ಶ ಮೂಡಬಿದಿರೆಯ ಯುವಕನ ಕಲೆಗೆ ಸಿಎಂ ಶಹಬ್ಬಾಸ್ ದಕ್ಷಿಣ ಕನ್ನಡಡಿ.07: ಸಾಮಾನ್ಯವಾಗಿ ಬಿಳಿ ಹಾಳೆಯ ಮೇಲೆ ಚಿತ್ರ ಬಿಡಿಸುವುದನ್ನು ನಾವು, ನೀವೆಲ್ಲಾ ನೋಡಿರುತ್ತೇವೆ. ಆದ್ರೆ ಇಲ್ಲೊಬ್ಬ ಕಲಾವಿದ ಅಂಗೈ ಅಗಲದಷ್ಟಿರುವ ಎಲೆಯೊಂದರಲ್ಲಿ ವ್ಯಕ್ತಿಯ ಮುಖದ ಚಿತ್ರ ಬಿಡಿಸುತ್ತಾನೆ. ಕರಾವಳಿಯ ಈ ಲೀಫ್ ಆರ್ಟಿಸ್ಟ್ನ ಕಲೆಗೆ ಸಿಎಂ ಆದಿಯಾಗಿ ಎಲ್ಲರೂ ಶಹಬ್ಬಾಸ್ಗಿರಿ ನೀಡಿದ್ದಾರೆ. ಕಲೆ ಅನ್ನೋದೆ ಹಾಗೇ, ಎಲ್ಲರಿಗೂ ಅದು ಒಲಿದು ಬರಲ್ಲ. ಒಂದು ವೇಳೆ ಕಲಾ ಸರಸ್ವತಿ ಒಲಿದರೆ ಆತ ಜೀವನದಲ್ಲಿ ಫುಲ್ ಸಕ್ಸಸ್. ಅಂಗೈ ಅಗಲದ ಅಶ್ವಥ ಮರದ ಎಲೆಯಲ್ಲಿ ಚಿತ್ರ ಬಿಡಿಸುವ ಈ ಕಲಾವಿದನ ಹೆಸರು ಅಕ್ಷಯ್ ಕೋಟ್ಯಾನ್. ಈತ ದಕ್ಷಿಣಕನ್ನಡ ಜಿಲ್ಲೆಯ ಮೂಡುಬಿದಿರೆಯ ಕಲ್ಲುಬೆಟ್ಟು ನಿವಾಸಿ. ಈತನ ಲೀಫ್ ಆರ್ಟ್ ಇದೀಗ ಎಲ್ಲರ ಮೆಚ್ಚುಗೆಗೆ ಪಾತ್ರವಾಗುತ್ತಿದೆ. ಎಲೆಯನ್ನು ಸೂಕ್ಷ್ಮವಾಗಿ ಕತ್ತರಿಸಿ ವ್ಯಕ್ತಿಯ ಮುಖದ ಚಿತ್ರವನ್ನು ಅಕ್ಷಯ್ ರಚಿಸುತ್ತಾನೆ. ಈವರೆಗೆ ಅಕ್ಷಯ್ ಪ್ರಧಾನಿ ನರೇಂದ್ರ ಮೋದಿ, ಮುಖ್ಯಮಂತ್ರಿ ಬಿ.ಎಸ್ ಯಡಿಯೂರಪ್ಪ, ಧರ್ಮಸ್ಥಳ ಧರ್ಮಾಧಿಕಾರಿ ಡಾ ಡಿ ವಿರೇಂದ್ರ ಹೆಗ್ಗಡೆ, ಪದ್ಮಶ್ರೀ ಡಾ ವಿಜಯ್ ಸಂಕೇಶ್ವರ, ಆರ್.ಎಸ್.ಎಸ್ ಮುಖಂಡ ಕಲ್ಲಡ್ಕ ಪ್ರಭಾಕರ್ ಭಟ್, ಸಿನಿಮಾ ತಾರೆಯರಾದ ಯಶ್, ರಶ್ಮಿಕಾ ಮಂದಣ್ಣ ಸಹಿತ ಹಲವು ಪ್ರಮುಖರ ಚಿತ್ರ ರಚಿಸಿ ಅವರುಗಳ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ. ಕರಾವಳಿಯ ಸಾಂಪ್ರದಾಯಿ ಕ್ರೀಡೆ ಕಂಬಳಕ್ಕೂ ಕೊರೋನಾ ಕರಿನೆರಳು ಈ ಬಾರಿ ಕಂಬಳ ನಡೆಯೋದು ಅನುಮಾನ ಅಕ್ಷಯ್ ಕೋಟ್ಯಾನ್ ಲಾಕ್ಡೌನ್ ಸಂದರ್ಭದಲ್ಲಿ ಈ ಲೀಫ್ ಆರ್ಟ್ನ್ನು ಅಭ್ಯಾಸ ಮಾಡಿಕೊಂಡಿದ್ದಾರೆ. ಸುಮಾರು ಎರಡೂವರೆ ಗಂಟೆಗಳ ಕಾಲ ಬಹಳಷ್ಟು ತಾಳ್ಮೆವಹಿಸಿ ಒಂದು ಚಿತ್ರ ರಚಿಸುತ್ತಾರೆ. ಎಲೆ ಮೇಲೆ ಆಕೃತಿಗೂ ಮುನ್ನ ಕಾಗದದಲ್ಲಿ ಅಭ್ಯಾಸ ನಡೆಸುತ್ತಿದ್ದ ಅಕ್ಷಯ್, ಬಳಿಕ ಎಲೆಯನ್ನು ಕಲಾತ್ಮಕವಾಗಿ ಬ್ಲೇಡ್ ಮೂಲಕ ಕತ್ತರಿಸಿ ಚಿತ್ರ ರಚಿಸುತ್ತಿದ್ದರು. ಈ ಕಲೆಯ ಬಗ್ಗೆ ಸ್ವತ ಮೆಚ್ಚುಗೆ ವ್ಯಕ್ತಪಡಿಸಿರುವ ಸಿಎಂ ಬಿಸ್.ಯಡಿಯೂರಪ್ಪ ಅಕ್ಷಯ್ನ ಮುಂದಿನ ವಿದ್ಯಾಭ್ಯಾಸಕ್ಕೆ ಒಂದು ಲಕ್ಷ ರೂಪಾಯಿ ಪ್ರೋತ್ಸಾಹ ಧನವನ್ನು ಕೂಡಾ ನೀಡಿದ್ದಾರೆ.ಪ್ರಸ್ತುತ ಅಕ್ಷಯ್ ಕೋಟ್ಯಾನ್ ಮೂಡುಬಿದಿರೆಯ ಆಳ್ವಾಸ್ ಕಾಲೇಜಿನಲ್ಲಿ ವಿಜೂವಲ್ ಆರ್ಟ್ ವ್ಯಾಸಾಂಗ ಮಾಡುತ್ತಿದ್ದಾರೆ. ಮುಂದೆ ಪ್ರಧಾನಿ ನರೇಂದ್ರ ಮೋದಿಯವರಿಗೆ ಅವರ ಚಿತ್ರ ಹೊಂದಿರುವ ಲೀಫ್ ಆರ್ಟ್ನ್ನು ಅವರಿಗೆ ಖುದ್ದಾಗಿ ಹೋಗಿ ನೀಡಬೇಕೆಂದು ಅಕ್ಷಯ್ ಅಂದುಕೊಂಡಿದ್ದಾರೆ. ಒಟ್ಟಿನಲ್ಲಿ ಅಕ್ಷಯ್ ಅವರ ಲೀಫ್ ಆರ್ಟ್ಗೆ ನಮ್ಮದೊಂದು ಹ್ಯಾಟ್ಸ್ ಆಫ್.